cyanic-selkie/wikianc huggingface dataset:
भारतेन्दु हरिश्चंद्र
वर्ण्य विषय
प्राकृतिक चित्रण प्रकृति चित्रण में भारतेंदु जी को अधिक सफलता नहीं मिली, क्योंकि वे मानव-प्रकृति के शिल्पी थे, बाह्य प्रकृति में उनका मर्मपूर्ण रूपेण नहीं रम पाया। अतः उनके अधिकांश प्रकृति चित्रण में मानव हृदय को आकर्षित करने की शक्ति का अभाव है। चंद्रावली नाटिका के यमुना-वर्णन में अवश्य सजीवता है तथा उसकी उपमाएं और उत्प्रेक्षाएं नवीनता लिए हुए हैं-
प्रकृति वर्णन का यह उदहारण देखिये, जिसमे युमना की शोभा कितनी दर्शनीय है-
भाषा
भारतेन्दु के समय में राजकाज और संभ्रांत वर्ग की भाषा फारसी थी। वहीं, अंग्रेजी का वर्चस्व भी बढ़ता जा रहा था। साहित्य में ब्रजभाषा का बोलबाला था। फारसी के प्रभाव वाली उर्दू भी चलन में आ गई थी। ऐसे समय में भारतेन्दु ने लोकभाषाओं और फारसी से मुक्त उर्दू के आधार पर खड़ी बोली का विकास किया। आज जो हिंदी हम लिखते-बोलते हैं, वह भारतेंदु की ही देन है। यही कारण है कि उन्हें आधुनिक हिंदी का जनक माना जाता है। केवल भाषा ही नहीं, साहित्य में उन्होंने नवीन आधुनिक चेतना का समावेश किया और साहित्य को 'जन' से जोड़ा।
भारतेन्दु की रचनाधर्मिता में दोहरापन दिखता है। कविता जहां वे ब्रज भाषा में लिखते रहे, वहीं उन्होंने बाकी विधाओं में सफल हाथ खड़ी बोली में आजमाया। सही मायने में कहें तो भारतेंदु आधुनिक खड़ी बोली गद्य के उन्नायक हैं।
भारतेन्दु जी के काव्य की भाषा प्रधानतः ब्रज भाषा है। उन्होंने ब्रज भाषा के अप्रचलित शब्दों को छोड़ कर उसके परिकृष्ट रूप को अपनाया। उनकी भाषा में जहां-तहां उर्दू और अंग्रेज़ी के प्रचलित शब्द भी जाते हैं।
उनके गद्य की भाषा सरल और व्यवहारिक है। मुहावरों का प्रयोग कुशलतापूर्वक हुआ है।
शैली
भारतेंदु जी के काव्य में निम्नलिखित शैलियों के दर्शन होते हैं -
१. रीति कालीन रसपूर्ण अलंकार शैली - शृंगारिक कविताओं में,
२. भावात्मक शैली - भक्ति के पदों में,
३. व्यंग्यात्मक शैली - समाज-सुधार की रचनाओं में,
४. उद्बोधन शैली - देश-प्रेम की कविताओं में।
रस
भारतेंदु जी ने लगभग सभी रसों में कविता की है। शृंगार और शान्त रसों की प्रधानता है। शृंगार के दोनों पक्षों का भारतेंदु जी ने सुंदर वर्णन किया है। उनके काव्य में हास्य रस की भी उत्कृष्ट योजना मिलती है।
छन्द
भारतेंदु जी ने अपने समय में प्रचलित प्रायः सभी छंदों को अपनाया है। उन्होंने केवल हिंदी के ही नहीं उर्दू, संस्कृत, बंगला भाषा के छंदों को भी स्थान दिया है। उनके काव्य में संस्कृत के वसंत तिलका, शार्दूल विक्रीड़ित, शालिनी आदि हिंदी के चौपाई, छप्पय, रोला, सोरठा, कुंडलियाँ, कवित्त, सवैया, घनाक्षरी आदि, बंगला के पयार तथा उर्दू के रेखता, ग़ज़ल छंदों का प्रयोग हुआ है। इनके अतिरिक्त भारतेंदु जी कजली, ठुमरी, लावनी, मल्हार, चैती आदि लोक छंदों को भी व्यवहार में लाए हैं।
अलंकार
अलंकारों का प्रयोग भारतेंदु जी के काव्य में सहज रूप से हुआ है। उपमा, उत्प्रेक्षा, रूपक और संदेह अलंकारों के प्रति भारतेंदु जी की अधिक रुचि है। शब्दालंकारों को भी स्थान मिला है। निम्न पंक्तियों में उत्प्रेक्षा और अनुप्रास अलंकार की योजना स्पष्ट दिखाई देती है: झुके कूल सों जल परसन हित मनहु सुहाए॥
नवीन साहित्यिक चेतना और स्वभाषा प्रेम का सूत्रपात
भारतेन्दु अपने समय के साहित्यिक नेता थे। उनसे कितने ही प्रतिभाशाली लेखकों को जन्म मिला। मातृ-भाषा की सेवा में उन्होंने अपना जीवन ही नहीं सम्पूर्ण धन भी अर्पित कर दिया। हिंदी भाषा की उन्नति उनका मूलमंत्र था -
१८८२ में शिक्षा आयोग (हन्टर कमीशन) के समक्ष अपनी गवाही में हिन्दी को न्यायालयों की भाषा बनाने की महत्ता पर उन्होने कहा-
इसी सन्दर्भ में १८६८ ई में 'उर्दू का स्यापा' नाम से उन्होने एक व्यंग्य कविता लिखी-
अपनी इन्हीं कार्यों के कारण भारतेन्दु हिन्दी साहित्याकाश के एक दैदीप्यमान नक्षत्र बन गए और उनका युग भारतेन्दु युग के नाम से प्रसिद्ध हुआ। हरिश्चन्द्र चन्द्रिका, कविवचनसुधा, हरिश्चन्द्र मैग्जीन, स्त्री बाला बोधिनी जैसे प्रकाशन उनके विचारशील और प्रगतिशील सम्पादकीय दृष्टिकोण का परिचय देते हैं।
साम्राज्य-विरोधी चेतना तथा स्वदेश प्रेम का विकास
भारतेन्दु का सबसे महत्वपूर्ण कार्य यह है कि उन्होने हिन्दी साहित्य को, और उसके साथ समाज को साम्राज्य-विरोधी दिशा में बढ़ने की प्रेरणा दी। १८७० में जब कविवचनसुधा में उन्होने लॉर्ड मेयो को लक्ष्य करके 'लेवी प्राण लेवी' नामक लेख लिखा तब से हिन्दी साहित्य में एक नयी साम्राज्य-विरोधी चेतना का प्रसार आरम्भ हुआ। ६ जुलाई १८७४ को कविवचनसुधा में लिखा कि जिस प्रकार अमेरिका उपनिवेशित होकर स्वतन्त्र हुआ उसी प्रकार भारत भी स्वतन्त्रता लाभ कर सकता है। उन्होने तदीय समाज की स्थापना की जिसके सदस्य स्वदेशी वस्तुओं के व्यवहार और विदेशी वस्तुओं के बहिष्कार की प्रतिज्ञा करते थे। भारतेन्दु ने विलायती कपड़ों के बहिष्कार की अपील करते हुए स्वदेशी का जो प्रतिज्ञा पत्र 23 मार्च, 1874 के 'कविवचनसुधा' में प्रकाशित किया, वह समूचे हिंदी समाज का प्रतिज्ञा पत्र बन गया। उसमें भारतेंदु ने कहा था,
सबसे पहले भारतेन्दु हरिश्चंद्र ने ही साहित्य में जन भावनाओं और आकांक्षाओं को स्वर दिया था। पहली बार साहित्य में 'जन' का समावेश भारतेन्दु ने ही किया। उनके पहले काव्य में रीतिकालीन प्रवृत्तियों का ही बोलबाला था। साहित्य पतनशील सामन्ती संस्कृति का पोषक बन गया था, पर भारतेन्दु ने साहित्य को जनता की गरीबी, पराधीनता, विदेशी शासकों के अमानवीय शोषण के चित्रण और उसके विरोध का माध्यम बना दिया। अपने नाटकों, कवित्त, मुकरियों और प्रहसनों के माध्यम से उन्होंने अंग्रेजी राज पर कटाक्ष और प्रहार किए, जिसके चलते उन्हें अंग्रेजों का कोपभाजन भी बनना पड़ा।
भारतेंदु अंग्रेजों के शोषण तंत्र को भली-भांति समझते थे। अपनी पत्रिका कविवचनसुधा में उन्होंने लिखा था – यही नहीं, 20वीं सदी की शुरुआत में दादाभाई नौरोजी ने धन के अपवहन (ड्रेन ऑफ वेल्थ) के जिस सिद्धान्त को प्रस्तुत किया था, भारतेन्दु ने बहुत पहले ही शोषण के इस रूप को समझ लिया था। उन्होंने अपनी विरचित बहुचर्चित और सुविख्यात कविता ‘भारत-दुर्दशा में लिखा था – अंग्रेज भारत का धन अपने यहां लेकर चले जाते हैं और यही देश की जनता की गरीबी और कष्टों का मूल कारण है, इस सच्चाई को भारतेंदु ने समझ लिया था। कविवचनसुधा में उन्होंने जनता का आह्वान किया था–
भारत की सामाजिक और आर्थिक उन्नति के लिए प्रयत्न
भारतेन्दु की वैश्विक चेतना भी अत्यन्त प्रखर थी। उन्हें अच्छी तरह पता था कि विश्व के कौन से देश कैसे और कितनी उन्नति कर रहे हैं। इसलिए उन्होने सन् १८८४ में बलिया के दादरी मेले में 'भारतवर्षोन्नति कैसे हो सकती है' पर अत्यन्त सारगर्भित भाषण दिया था। यह लेख उनकी अत्यन्त प्रगतिशील सोच का परिचायक भी है। इसमें उन्होने लोगों से कुरीतियों और अंधविश्वासों को त्यागकर अच्छी-से-अच्छी शिक्षा प्राप्त करने, उद्योग-धंधों को विकसित करने, सहयोग एवं एकता पर बल देने तथा सभी क्षेत्रों में आत्मनिर्भर होने का आह्वान किया था। ददरी जैसे धार्मिक और लोक मेले के साहित्यिक मंच से भारतेंदु का यह उद्बोधन अगर देखा जाए तो आधुनिक भारतीय सामाजिक, राजनीतिक और आर्थिक चिंतन का प्रस्थानबिंदु है। भाषण का एक छोटा सा अंश देखिए-
विचारों की स्पष्टता और उसे विनोदप्रियता के साथ किस तरह प्रस्तुत किया जा सकता है, इसका यह निबन्ध बेजोड़ उदाहरण है। देखिए, किस तरह भारत की चिंता इस निबन्ध में भारतेंदु व्यक्त करते हैं,
वास्तव में उनका यह लेख भारत दुर्दशा नामक उनके नाटक का एक तरह से वैचारिक विस्तार है। भारत दुर्दशा में वे कहते हैं,
भारतेन्दु अच्छी तरह समझ चुके थे कि 'अंग्रेजी शासन भारतीयों के लाभ के लिए है' यह पूर्णतः खोखला दावा था और दुष्प्रचार था। अँग्रेज किस तरह भारत की संपदा लूट रहे थे, इसका संकेत भारतेन्दु ने 'कविवचनसुधा' के 7 मार्च, 1874 के अंक में अपनी टिप्पणी में दिया,
भारतेन्दु स्त्री-पुरुष की समानता के इतने बड़े पैरोकार थे कि 'कविवचनसुधा' के 3 नवंबर, 1873 के अंक में उन्होंने लिखा,
भारतेन्दु ने अपने 'सत्य हरिश्चन्द्र नाटक' का समापन इस भरत-वाक्य से किया है-
वेत्रीमारन
वेत्रीमारन एक भारतीय फिल्म निर्देशक, निर्माता और पटकथा लेखक हैं। वे मुख्य रूप से तमिल सिनेमा में काम करते हैं। 2021 तक उन्होंने पाँच राष्ट्रीय फिल्म पुरस्कार, आठ आनंद विकटन सिनेमा पुरस्कार और दो फिल्मफेयर साउथ पुरस्कार जीते हैं।
आरंभिक जीवन
वेत्रीमारन का जन्म 1975 में कुड्डालोर में हुआ था। उनके पिता डॉ. वी. चित्रवेल एक पशुचिकित्सा वैज्ञानिक थे और उनकी माँ मेगाला चित्रवेल एक प्रसिद्ध उपन्यासकार थीं। उनकी एक बड़ी बहन है। वेत्रीमारन की शादी आरती से हुई। आरती से वेत्रीमारन की मुलाकात लोयोला कॉलेज में हुई थी जहाँ वे पढ़ रहे थे। उनके दो बच्चे हैं-पूंथेंद्रल और कथिरावन। लोयोला कॉलेज में अंग्रेजी साहित्य पढ़ते हुए उन्होंने टेलीविजन प्रस्तुति पर एक कोर्स किया था। कोर्स के अंत में उन्हें एक फिल्म बनानी थी। फिल्म बनाते समय उन्हें फिल्म निर्माण के प्रति अपने रुझान के बारे में पता चला।
पुरस्कार
वर्ष 2016 में उनके द्वारा निर्देशित फ़िल्म विसारनाई को अकादमी पुरस्कार में भारत की आधिकारिक प्रविष्टि के रूप में चुना गया था। वर्ष (2019) में उनकी फिल्म असुरन को तमिल भाषा की सर्वश्रेष्ठ फीचर फिल्म का राष्ट्रीय फिल्म पुरस्कार दिया गया था।
अर्जुनपुर, हल्द्वानी तहसील
अर्जुनपुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
लोफर (1996 फ़िल्म)
संक्षेप
सालों से रवि कुमार (अनिल कपूर), कुमार परिवार का सिर दर्द है; वो बेरोजगार है, उसका कोई स्थिर भविष्य नजर नहीं आता है और हमेशा किसी ना किसी झगड़े में खुद को शामिल कर लेता है। कुल मिलाकर पूरा लोफर है। इन बुरे गुणों के बावजूद, उसमें एक अच्छी आदत मौजूद है। जो है कि वह अन्याय के खिलाफ लड़ने के लिए तैयार रहता है।
लेकिन जब कोई गैंगस्टर मारा जाता है तो उसे अदालत में आरोपी बनाया जाता है। रवि के माता-पिता और गवाहों को पता है कि वह निर्दोष है, लेकिन दुर्भाग्य से कोई भी उसके पक्ष में गवाही देने नहीं आता है जिसके परिणामस्वरूप रवि को जेल हो जाती है। फिर वो बाहर निकलकर शहर के बदमाश को विधायी चुनाव में हराने के लिये खड़ा हो जाता है।
चितवाही घरघोडा मण्डल
चितवाही घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
गोरियासी गाँव, सहकुंड (भागलपुर)
गोरियासी सहकुंड, भागलपुर, बिहार स्थित एक गाँव है।
वाष्पशीलता (रसायनिकी)
रसायनशास्त्र व भौतिकी में वाष्पशीलता (volatility) किसी पदार्थ के वाष्पित होकर गैस बन जाने की प्रवृत्ति के माप को कहते हैं। वाष्पशीलता का वाष्प दाब (vapor pressure) से सीधा सम्बन्ध होता है। किसी तापमान पर अधिक वाष्प दाब वाला पदार्थ कम वाष्प दाब वाले पदार्थ से अधिक आसानी से वष्पित हो जाता है।
इंगक टेलीग्राफ
इंगक टेलीग्राफ या सेमाफोर टेलीग्राफ (semaphore telegraph) सूचना भेजने या देने की एक विधि है जिसमें आँखों से दिखने वाली वस्तुओं (जैसे कोई दण्ड या ब्लेड आदि) का उपयोग किया जाता है। यह दृष्य चीज ऊँचाई पर लगी होती है (जैसे किसी टॉवर के ऊपर)। वस्तु किस स्थिति में है (जैसे, क्षैतिज या ऊर्ध्व), इसी से सूचना का पता चलता था। सबसे प्रसिद्ध तरीका फ्रांस के क्लाड चै (Claude Chappe) ने १७९२ में विकसित किया था जो १९वीं शताब्दी के आरम्भिक काल तक लोकप्रिय रहा।
गोपालपुर उमरा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है। सम्बंधित जनगणना कोड: राज्य कोड :09 जिला कोड :135 तहसील कोड : 00720
बरकी बलिया गाँव, बलिया (बेगूसराय)
बलिया बलिया, बेगूसराय, बिहार स्थित एक शहर है।
आवागमन
यातयात की दृष्टि से यह गांव बहूत ही सुलभ है।यह गांव एनएच 31 से सटे हैं।जहां सड़क मार्ग से लोग जल्दी और आसानी से पहुंच जाते हैं।गांव के करीब में दो रेलवे स्टेशन मौजूद है।जो यातायात के लिए बहूत आसान होता है।पहला स्टेशन एक किलोमीटर दूरी पर दनौली फुलवरिया स्टेशन स्थित है।वहीं दूसरा लखमिनियाँ रेलवे स्टेशन  4 किलोमीटर दूरी पर स्थित है।वहीं इस गांव से  सटे मोटर यातायात के लिए नेशनल हाइवे 31 पर मौजूद बड़ी बलिया यात्री पड़ाव है।इस गांव आने वाले ज़्यादातर अनजान लोग वरिष्ठ पत्रकार मो.मेहराब उर्फ  प्रिंस का पता पूछकर गांव पहुंचते हैं।यातायात के दृष्टि से गांव का प्रमुख स्थल दरगाह मोहल्ला या पत्रकार मोहल्ला मशहूर है।
बड़ी बलिया गांव सूफियों में से एक है।जहां दुनिया के कई हिस्सों से आए सूफियों का यहां प्रमाण मिलता है।सूफियों में अलाउद्दीन बुख़ारी का आमद हुआ था।इन्हीं गांव के एक ऐसे सूफी सय्यद मो.कमाल बाबू थे जिनके गले में इतनी आवाज़ थी कि बिना लोडस्पीकर के 10 किलोमीटर अंतराल तक उनकी अज़ान की आवाज़ लोगों तक पहुंचत जाती थी। सय्यद मो.कमाल बाबू के कई पीढ़ियां मस्जिद के इमाम व मोअज्जिन हुआ करते थे।इसलिए वह भी बड़ी बलिया के इमाम रहे जहां अज़ान देने के दौरान उनके आवाज़ में इतना तासीर था कि आज भी उन्हें लोग याद करते हैं।सय्यद मो.कमाल के पुत्र नाम सय्यद मो.मोकब्बीर है।जबकि उनके पोते का नाम मो.कौनैन अली,मो.मेहराब,जौहर अली है।
राष्ट्रीय राजमार्ग १२५ (भारत)
राष्ट्रीय राजमार्ग १२५ (National Highway 125) भारत का एक राष्ट्रीय राजमार्ग है। यह पूरी तरह राजस्थान में है और जोधपुर से पोखरन तक जाता है। यह राष्ट्रीय राजमार्ग २५ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: जोधपुर, आगोलाई बालेसर, देचू, पोखरन।
अरुणा आसफ़ अली
जीवन
अरुणा जी का जन्म बंगाली परिवार में 16 जुलाई सन 1909 ई. को हरियाणा, तत्कालीन पंजाब के 'कालका' नामक स्थान में हुआ था। इनका परिवार जाति से ब्राह्मण था। इनका नाम 'अरुणा गांगुली' था। अरुणा जी ने स्कूली शिक्षा नैनीताल में प्राप्त की थी। नैनीताल में इनके पिता का होटल था। यह बहुत ही कुशाग्र बुद्धि और पढ़ाई लिखाई में बहुत चतुर थीं। बाल्यकाल से ही कक्षा में सर्वोच्च स्थान पाती थीं। बचपन में ही उन्होंने अपनी बुद्धिमत्ता और चतुरता की धाक जमा दी थी। लाहौर और नैनीताल से पढ़ाई पूरी करने के बाद वह शिक्षिका बन गई और कोलकाता के 'गोखले मेमोरियल कॉलेज' में अध्यापन कार्य करने लगीं।[1]
अरुणा जी ने 1930, 1932 और 1941 के व्यक्तिगत सत्याग्रह के समय जेल की सज़ाएँ भोगीं। उनके ऊपर जयप्रकाश नारायण, डॉ॰ राम मनोहर लोहिया, अच्युत पटवर्धन जैसे समाजवादियों के विचारों का अधिक प्रभाव पड़ा। इसी कारण 1942 ई. के ‘भारत छोड़ो आन्दोलन’ में अरुणा आसफ अली जी ने अंग्रेज़ों की जेल में बन्द होने के बदले भूमिगत रहकर अपने अन्य साथियों के साथ आन्दोलन का नेतृत्व करना उचित समझा। गांधी जी आदि नेताओं की गिरफ्तारी के तुरन्त बाद मुम्बई में विरोध सभा आयोजित करके विदेशी सरकार को खुली चुनौती देने वाली वे प्रमुख महिला थीं। फिर गुप्त रूप से उन कांग्रेसजनों का पथ-प्रदर्शन किया, जो जेल से बाहर रह सके थे। मुम्बई, कोलकाता, दिल्ली आदि में घूम-घूमकर, पर पुलिस की पकड़ से बचकर लोगों में नव जागृति लाने का प्रयत्न किया। लेकिन 1942 से 1946 तक देश भर में सक्रिय रहकर भी वे पुलिस की पकड़ में नहीं आईं। 1946 में जब उनके नाम का वारंट रद्द हुआ, तभी वे प्रकट हुईं। सारी सम्पत्ति जब्त करने पर भी उन्होंने आत्मसमर्पण नहीं किया।
कांग्रेस कमेटी की निर्वाचित अध्यक्ष दो वर्ष के अंतराल के बाद सन् 1946 ई. में वह भूमिगत जीवन से बाहर आ गईं। भूमिगत जीवन से बाहर आने के बाद सन् 1947 ई. में श्रीमती अरुणा आसफ़ अली दिल्ली प्रदेश कांग्रेस कमेटी की अध्यक्षा निर्वाचित की गईं। दिल्ली में कांग्रेस संगठन को इन्होंने सुदृढ़ किया।
कांग्रेस से सोशलिस्ट पार्टी में सन 1948 ई. में श्रीमती अरुणा आसफ़ अली 'सोशलिस्ट पार्टी' में सम्मिलित हुयीं और दो साल बाद सन् 1950 ई. में उन्होंने अलग से ‘लेफ्ट स्पेशलिस्ट पार्टी’ बनाई और वे सक्रिय होकर 'मज़दूर-आंदोलन' में जी जान से जुट गईं। अंत में सन 1955 ई. में इस पार्टी का 'भारतीय कम्यनिस्ट पार्टी' में विलय हो गया।
दिल्ली नगर निगम की प्रथम महापौर श्रीमती अरुणा आसफ़ अली सन् 1958 ई. में 'दिल्ली नगर निगम' की प्रथम महापौर चुनी गईं। मेयर बनकर उन्होंने दिल्ली के विकास, सफाई, और स्वास्थ्य आदि के लिए बहुत अच्छा कार्य किया और नगर निगम की कार्य प्रणाली में भी उन्होंने यथेष्ट सुधार किए।
संगठनों से सम्बंध श्रीमती अरुणा आसफ़ अली ‘इंडोसोवियत कल्चरल सोसाइटी’, ‘ऑल इंडिया पीस काउंसिल’, तथा ‘नेशनल फैडरेशन ऑफ इंडियन वूमैन’, आदि संस्थाओं के लिए उन्होंने बड़ी लगन, निष्ठा, ईमानदारी और सक्रियता से कार्य किया। दिल्ली से प्रकाशित वामपंथी अंग्रेज़ी दैनिक समाचार पत्र ‘पेट्रियट’ से वे जीवनपर्यंत कर्मठता से जुड़ी रहीं।
सम्मानः-
1975ः शांति एवं सौहार्द के क्षेत्र में लेनिन प्राइज़ से सम्मानित किया गया।
1992ः प्रतिष्ठित पद्मविभूषण से सम्मानित किया गया।
1997ः भारत के सर्वोच्च नागरिक सम्मान भारत रत्न से सम्मानित किया गया।
बरियारपुर गाँव, बलिया (बेगूसराय)
बरियारपुर बलिया, बेगूसराय, बिहार स्थित एक गाँव है।
गौरा गाँव, सहकुंड (भागलपुर)
गौरा सहकुंड, भागलपुर, बिहार स्थित एक गाँव है।
चैनपुर धरमजयगढ मण्डल
चैनपुर धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
दनपौ, भिकियासैण तहसील
दनपौ, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ग्वाल खेड़ा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है। सम्बंधित जनगणना कोड: राज्य कोड :09 जिला कोड :135 तहसील कोड : 00720
गुड्डू
गुड्डू (अंग्रेजी : Guddu) 1995 बॉलीवुड की एक रोमांस फिल्म है, जो अबरार अल्वी द्वारा लिखी गई है और प्रेम लालवानी द्वारा निर्देशित है। फिल्म में शाहरुख खान, मनीषा कोइराला, दीप्ति नवल, मुकेश खन्ना और महमूद कलाकार हैं। इसका संगीत नौशाद द्वारा रचा गया था। जब फिल्म जारी की गई थी, शाहरुख 29 साल के और मनीषा 25 साल की थीं।
कहानी
गुड्डू बहादुर (शाहरुख खान) बहादुर परिवार में एकमात्र बच्चा है, जिसमें एडवोकेट विक्रम (मुकेश खन्ना) और उनकी पत्नी कविता (दीप्ति नवल) शामिल हैं। जहाँ कविता एक भक्त और एक धार्मिक हिंदू है, वहीँ विक्रम एक नास्तिक है। गुड्डू और सलीना गुप्ता (मनीषा कोईराला) एक दूसरे से प्यार करते हैं। एक दिन गाड़ी चलते समय एक दुर्घटना होती है और सलीना उसकी दृष्टि खो देती है। गुड्डू खुद को दोषी मानते हैं और इसलिए सलीना के माता-पिता द्वारा गुड्डू को सलीना से दूर रहने के लिए कहा जाता है। सलीना खुद जानती है कि दुर्घटना गुड्डू की गलती नहीं हुई थी, लेकिन गुड्डू से मिलने और उसके लिए बोझ नहीं होना चाहती थी। गुड्डू अपने परिवार के डॉक्टर और उनके पिता के बीच वार्तालाप सुनाते हैं और उन्हें पता चल जाता है कि उसको ब्रेन ट्यूमर है और उसके पास जिन्दा रहने के लिए केवल कुछ और महीने हैं। वह अस्पताल में अपनी आँखें दान करना चाहता है, ताकि सलीना को उनसे फायदा हो सके, लेकिन उनके पता है की उसके पिता भी इस पर विचार नहीं करेंगे। स्थिति बदतर मोड़ लेती हैं जब गुड्डू ने अपनी आंखों को दान के अधिकार के लिए अदालत में जाने का फैसला करता है। कविता अपने पति की बीमारी और बेटे की बीमारी का आघात सहन नहीं कर पाती है, इस तरह वह पांच दिनों तक पानी का एक घूंट पिए बिना खुद को भगवान को समर्पित करने का फैसला करती है। उसकी प्रार्थनाओं का जवाब मिलता है और उसके पति की जान बचाई जाती है और उसके बेटे का ऑपरेशन सफल होता है। प्रार्थना करते समय वह देवताओं के चरणों में दम तोड़ देती है और उसकी आँखें सलीना को दान में मिल जाती हैं। सलीना और गुड्डू शादी करते हैं और जुड़वा बच्चों को जन्म देकर खुशी से रहते हैं।
संगीत
फिल्म के लिए साऊंडट्रैक नौशाद और मजरुह सुल्तानपुरी द्वारा लिखे गए गीतों से बना था। साउंडट्रैक में 7 गाने हैं, जिनमें लता मंगेशकर, कुमार शानू, देवकी पंडित, मोहम्मद अजीज, साधना सरगम, माजिद शोला और सुरेश वाडकर के गायन शामिल हैं। फिल्म के गीत इस प्रकार हैं :-
अफ़ग़ानिस्तानी अमीरात
अफ़ग़ानिस्तानी अमीरात (د افغانستان امارت Da Afghānistān Amārat) मध्य एशिया और दक्षिण एशिया के बीच एक अमीरात था, जो वर्तमान का इस्लामिक गणराज्य अफ़गानिस्तान है। दुर्रानी साम्राज्य से अमीरात का उदय हुआ, जब काबुल में बराकजई वंश के संस्थापक दोस्त मोहम्मद खान ने जीत हासिल की। मध्य एशिया में वर्चस्व के लिए रूसी साम्राज्य और यूनाइटेड किंगडम के बीच चला ग्रेट गेम अमीरात के इतिहास पर हावी रहा। दक्षिण एशिया में यूरोपीय औपनिवेशिक हितों का विस्तार इस अवधि की विशेषता थी। अफ़ग़ानिस्तान के अमीरात ने सिख साम्राज्य के साथ युद्ध जारी रखा, जिस कारण ब्रिटिश -नेतृत्व वाली भारतीय सेनाओं ने अफ़गानिस्तान पर आक्रमण किया, परन्तु वे अपने युद्ध के उद्देश्यों को पूरा नहीं कर सके। हालांकि, दूसरे एंग्लो-अफगान युद्ध के दौरान, अंग्रेजों ने फिर से अफगानों के खिलाफ लड़ाई लड़ी और इस बार अंग्रेजों ने अफगानिस्तान के विदेशी मामलों पर नियंत्रण कर लिया, तब तक जब तक कि 1919 के एंग्लो-अफगान संधि समझौते पर हस्ताक्षर करने के बाद अमीर अमानुल्लाह खान ने उन्हें वापस नहीं ले लिया, इसके बाद तीसरा एंग्लो-अफगान युद्ध हुआ था।
इन्हें भी देखें
अफ़ग़ानिस्तान में यूरोपीय प्रभाव
गींदड़ (लोकनृत्य)
गींदड़ राजस्थान के शेखावाटी अंचल का एक प्रसिद्ध लोकनृत्य है। इसका आयोजन होली के पर्व पर किया जाता है। यह गुजरात के गरबा नृत्य से काफी हद तक मिलता-जुलता है। इसमें गरबा की तरह ही कई पुरूष अपने दोनों हाथों में लकड़ी की डंडियाँ लेकर अपने आगे व पीछे के साथियों की डंडियों के साथ चोट करते हुए गोल घेरे में चलते हुए आगे बढ़ते हैं। घेरे के केन्द्र में एक ऊँचा मचान (दो आदमियों के बैठने लायक जगह, जो कि सामान्यतः चार बल्लियों को आयताकार रूप में रखते हुए उनके ऊपर कोई लकड़ी या कपड़ा बाँधकर बना ली जाती है।) बनाया जाता है। घेरे के केन्द्र पर एक ऊँचा झँडा भी लगाया जाता है जो कि मचान के केन्द्र से भी निकलता हुआ ऊपर तक जाता है। मचान पर बैठा हुआ व्यक्ति नगाड़ा बजाता है। घेरे में अंदर की खाली जगह में कुछ लोग चंग (ढपली जैसा ही वाद्य परन्तु आकार में ढपली से बड़ा होता है, इसे स्थानीय भाषा में 'ढप' या 'चंग' के नाम से जाना जाता है।) बजाते हुए एक विशेष प्रकार के लोकगीत (इन लोकगीतों को स्थानील क्षेत्रों में 'धमाल' के नाम से ही जाना जाता है) गाते हुए घूमते हैं। इस तरह नगाड़े, चंग, धमाल व डंडियों की एक ताल में मिलती हुई ध्वनियों से जो समां बंधता है वो किसी को भी मदमस्त करने के लिए काफी होता है और सभी उपस्थित लोग आनन्द से झूम ऊठते हैं।
गींदड़ को कहीं-कहीं गींदड़ी के नाम से भी पुकारा जाता है।
राजस्थान में मूलत : राजलदेसर, लक्ष्मणगढ़, रामगढ़, मुकुंदगढ़ में ये नृत्य काफी लोकप्रिय हैं । राजलदेसर का गिंदड़ सर्वाधिक लोकप्रिय है। लक्ष्मणगढ़ में ’’सदाबहार गिंदड़ समिति’’ गिंदड नृत्य की सबसे पुरानी टोली मानी जाती हैं ।
डेनिश सम्राटों की सूची
The house of Oldenburg held the Danish Crown between 1448 and 1863, when it passed to the house of Schleswig-Holstein-Sonderburg-Glücksburg, a cadet branch of the same house, descended from King Christian III of Denmark. The kingdom had been elective (although the eldest son or brother of the previous king was usually elected) until 1660, when it became hereditary and absolutist. Until 1864 Denmark was also united in a personal union with the duchies of Schleswig and Holstein.
Danish name forms are given in parenthesis.
नंदीग्राम
नंदीग्राम (Nandigram) भारत के पश्चिम बंगाल राज्य के पूर्व मेदिनीपुर ज़िले में स्थित एक नगर है।
विवरण
नन्दीग्राम कोलकाता से दक्षिणपश्चिम दिशा में 70 किमी दूर, औद्योगिक शहर हल्दिया के सामने और हल्दी नदी के दक्षिण किनारे पर स्थित है। यह क्षेत्र हल्दिया डेवलपमेंट अथॉरिटी के तहत आता है। सन् 2007 में, पश्चिम बंगाल की सरकार ने सलीम ग्रुप को "स्पेशल इकनॉमिक ज़ोन" नीति के तहत, नन्दीग्राम में एक 'रसायन केन्द्र' (केमिकल हब) की स्थापना करने की अनुमति प्रदान करने का निर्णय किया।
ग्रामीणों ने इस निर्णय का प्रतिरोध किया जिसके परिणामस्वरूप पुलिस के साथ उनकी मुठभेड़ हुई जिसमें 14 ग्रामीण मारे गए और पुलिस पर बर्बरता का आरोप लगा।
नन्दीग्राम के निवासी
भारत के स्वतन्त्र होने के बाद, नन्दीग्राम एक शिक्षण-केन्द्र रहा था और इसने कलकत्ता (कोलकाता) के उपग्रह नगर हल्दिया के विकास में एक प्रमुख भूमिका निभाई। हल्दिया के लिए ताजी सब्जियाँ, चावल और मछली की आपूर्ति नन्दीग्राम से की जाती है। हल्दिया की ही तरह, नन्दीग्राम भी, व्यापार और कृषि के लिए भौगोलिक तौर पर, प्राकृतिक और अनुकूल भूमि है। नन्दीग्राम की किनारों पर, गंगा (भागीरथी) और हल्दी (कंशाबती के अनुप्रवाह) नदियाँ फैली हुईं हैं और इस तरह ये दोनों नदियाँ यहाँ की भूमि को उपजाऊ बनातीं हैं।
हालाँकि इस क्षेत्र की आबादी में 60% लोग मुसलमान हैं।
राजनीति
नन्दीग्राम पिछले 35 वर्षों से, (लाल दुर्गो: किला/भारतीय कम्यूनिस्ट पार्टी (मार्क्सवादी) (सीपीआई (एम) (CPI(M) के दबदबे में) लाल किले की तरह था और मौजूदा सांसद लक्ष्मण सेठ अपने सकारात्मक वोट बैंक के रूप में इसी क्षेत्र पर भरोसा करते थे, परन्तु हाल ही में, राज्य सरकार द्वारा प्रस्तावित SEZ (स्पेशल इकनॉमिक ज़ोन) के लिए भूमि अधिग्रहण पर विद्रोह हुआ।
नन्दीग्राम निर्वाचन क्षेत्र में 5 जनवरी 2009 को हुए उप-चुनाव के परिणामस्वरूप, जिलाधिकारी (डिस्ट्रिक्ट मैजिस्ट्रेट) ने 9 जनवरी 2009 के दिन ऑल इंडिया तृणमूल कांग्रेस की सुश्री फिरोज़ा बीबी को निर्वाचित घोषित किया। सुश्री फिरोज़ा बीबी ने एक बहुमुखी स्पर्धा में जहाँ 80% से भी अधिक मतदान हुआ था, सीपीआई (CPI) से नामांकित भारतीय कम्यूनिस्ट पार्टी के उम्मीदवार परमानन्द भारती को हराया। 14 मई 2007 को पुलिस फायरिंग में मारे गए इन्दादुल की माँ सुश्री फिरोज़ा बीबी को 93,022 वोट मिले जबकि परमानन्द भारती को 53,473 वोट मिले।
सुश्री फिरोज़ा बीबी ने, जिन्होंने अपने निकटतम प्रतिस्पर्धी भारतीय कम्यूनिस्ट पार्टी (सीपीआई (CPI)) के उम्मीदवार से 39,500 से भी अधिक वोटों से जीत हासिल की, अपनी जीत को उन लोगों के नाम समर्पित किया जो भूमि के मुद्दे को लेकर भारतीय कम्यूनिस्ट पार्टी (मार्क्सवादी) के कार्यकर्ताओं के साथ हुई लगभग एक साल तक की लम्बी लड़ाई में मारे गए थे। सुश्री फिरोज़ा बीबी तृणमूल कांग्रेस के नेतृत्व वाली 'भूमि उच्छेद प्रतिरोध कमिटी' की सक्रिय कार्यकर्ता है और इसी कमिटी ने 2008 में राज्य सरकार को औद्योगिक विकास के लिए कृषिभूमि को अधिग्रहण करने की अपनी योजना को रद्द करने पर मजबूर किया था।
उप-चुनाव करवाना ज़रूरी हो गया था चूंकि एक 'स्टिंग ऑपरेशन' के दौरान, पदस्थ विधान सभा सदस्य- सीपीआई (CPI) के श्री इलियास महम्मद शेख के भ्रष्ट कारनामों का भाण्डा फूट चुका था और उन्हें पद से त्याग देना पड़ा। इससे पहले वे 2006 और 2001, दोनों वर्षों के राज्य चुनाव जीत चुके थे।
1991 और 1987 में, सीपीआई (CPI) के शक्तिप्रसाद पाल ने इस सीट पर जीत हासिल की थी। 1982 में सीपीआई (CPI) के उम्मीदवार भूपाल पाण्डा इस निर्वाचन क्षेत्र से विधायक चुने गए थे। जनता पार्टी के प्रबीर जाना ने 1977 में यह सीट जीती थी। नन्दीग्राम विधानसभा निर्वाचन क्षेत्र, "तामलुक" (जो लोक सभा निर्वाचन क्षेत्र है) का ही हिस्सा है।
प्रस्तावित रसायन केन्द्र (केमिकल हब) पर संघर्ष
नन्दीग्राम में रसायन केन्द्र (केमिकल हब) बनाने की राज्य सरकार की योजना को लेकर उठे विवाद के कारण विपक्ष की पार्टियों ने भूमि अधिग्रहण के खिलाफ आवाज उठाई। तृणमूल कांग्रेस, सोश्यलिस्ट यूनिटी सेन्टर ऑफ़ इंडिया ((एसयूसीआई)(SUCI)), जमात उलेमा-ए-हिंद और इंडियन नैशनल कांग्रेस के सहयोग से भूमि उच्छेद प्रतिरोध कमिटी (बीयूपीसी (BUPC) - भूमि-निष्काशन के ख़िलाफ़ लड़ने वाली समिति) की स्थापना की गई। सत्तारूढ़ सीपीआई (एम) (CPI(M)) पार्टी के अनेक समर्थक भी इसमें जुड़ गए। कारखानों को स्थापित करने के लिए भूमि अधिग्रहण को रोकना बीयूपीसी (BUPC) का लक्ष्य था। सत्तारूढ़ पार्टी के वरिष्ट नेताओं ने इस आन्दोलन को 'औद्योगीकरण के विरुद्ध' घोषित किया। सरकार-समर्थक माध्यमों ने पश्चिम बंगाल के बेरोजगार युवाओं के लिए बहुत बड़ी संख्या में रोजगार उपलब्ध कराने की बात कही और इस क्षेत्र के विकास में तेजी लाने का दावा किया। इस विचार के अनुसार, इस तरह यह क्षेत्र एक औद्योगिक क्षेत्र बन जाता जिससे राज्य में और अधिक निवेश तथा नौकरियों के द्वार खुल जाते. हालाँकि प्रमुख विपक्षी पार्टी - तृणमूल कांग्रेस (टीएमसी (TMC)) का कहना था कि असल में वह औद्योगीकरण के विरुद्ध नहीं है, बल्कि वह अमानवीय तरीकों से जारी किये जा रहे थे।
हालात तब बिगड़े जब समीप के हल्दिया के सांसद ने योजना में सक्रिय भूमिका निभाने की कोशिश की। इस सांसद के अधिकार के तहत आने वाले 'हल्दिया डेवलपमेंट अथॉरिटी' (हल्दिया विकास प्राधिकरण) ने भूमि अधिग्रहण के लिए नोटिस जारी किये। यह आरोप लगा कि विरोधियों ने सीपीआई (एम) और बीयूपीसी के समर्थकों और उनके घरों पर हमले किये। दोनों पक्षों ने हथियार जमा किये और कई संघर्ष हुए जिसके परिणामस्वरूप कई घर जल गए और साथ ही हत्या व बलात्कार की घटनाएँ घटीं। आखिरकार, माओवादियों के समर्थन के कारण बीयूपीसी (BUPC) का पलड़ा भारी रहा और उसने सीपीआई (एम) (CPI(M)) के कार्यकर्ताओं और पुलिस को 3 महीनों से अधिक समय तक के लिए सड़कों की खुदाई करके इस क्षेत्र में प्रवेश करने से रोका। फिर सरकार ने नाकेबन्दी को हटाने और परिस्थिति को सामान्य बनाने के बहाने का प्रयास किया। 14 मार्च 2007 की रात को राज्य पुलिस ने 'जॉइण्ट ऑपरेशन' किया, जिसमें अन्य लोगों के सम्मिलित होने का भी आरोप लगाया गया। इस कार्यवाई में 14 लोगों की हत्या हुई।
बंगाल के बुद्धिजीवियों में इस मसले को लेकर कुछ मतभेद रहा है। एक तरफ महाश्वेता देवी, अपर्णा सेन, सांवली मित्रा, सुवप्रसन्ना, जॉय गोस्वामी, कबीर सुमन, ब्रत्या बासु और मेधा पाटकर ने सरकार की आलोचना की, और दूसरी तरफ सौमित्र चटर्जी, नीरेन्द्रनाथ चक्रबर्ती और तरुण मजुमदार ने विकास के मुद्दे को लेकर मुख्य मन्त्री का समर्थन किया। 14 मार्च को सरकार=समर्थी बुद्धिजीवियों ने मुख्य मंत्री का पक्ष लिया, जिनमें उपन्यासकार बुद्धदेब गुहा व देबेश रॉय, साहित्यकार अमितावा चौधरी, कवियित्री मल्लिका सेनगुप्ता, अभिनेता दिलीप रॉय व सब्यसाची चक्रबर्ती, व अभिनेत्री उषा गांगुली, गायक अमर पाल, शुवेन्दु माइती, उत्पलेंदु चौधरी, व इन्द्राणी सेन, सरोद वादक बुद्धदेव दासगुप्ता, इतिहासकार अनिरुद्ध रॉय, फुटबॉल-विद्वान पी के बैनर्जी, प्रसिद्ध आर्किटेक्ट सैलापति गुहा, वैज्ञानिक सरोज घोष और कोलकाता के सायंस सिटी ऑडिटोरियम में आयोजित एक सभा की अध्यक्षता करने वाले नीरेन्द्रनाथ चक्रबर्ती शामिल थे। लेकिन वामपन्थी सुमित व तनिका सरकार, प्रफुल्ल बिदवाई व संखा घोष ने सरकार सरकार की आलोचना की। पश्चिम बंगाल सरकार की 'स्पेशल इकनॉमिक ज़ोन' नीति का सीधा असर पड़ा मई 2008 में हुए पंचायत चुनावों पर. तृणमूल कांग्रेस-एसयूसीआई (SUCI) गठबन्धन ने नन्दीग्राम और आस-पास के क्षेत्रों में सीपीआई (एम) (CPI(M)) और उसके वामपन्थी सहयोगियों को हराया। तृणमूल कांग्रेस-एसयूसीआई (SUCI) गठबन्धन और कांग्रेस ने, लगभग 30 वर्षों बाद, पश्चिम बंगाल के 16 जनपदों में से 3 जनपदों के जनपद परिषदों को सीपीआई (एम) (CPI(M)) से छीन लिया।
स्वास्थ्य
मार्च 2001 में, मेदिनीपुर जनपद के नन्दीग्राम II (द्वितीय) ब्लॉक ने दावा किया कि पूरे ब्लॉक में शौचालय की व्यवस्था उपलब्ध कराई जा चुकी है।
यातायात
हल्दिया से नौका लेकर भी नन्दीग्राम पहुँचा जा सकता है (हालाँकि वर्तमान में यह सुविधा हल्दिया नगरपालिका द्वारा स्थगित की गई है)। यह नौका सेवा नन्दीग्राम के किसानों और छोटे व्यापारियों के लिए अति महत्त्वपूर्ण यातायात साधन है क्योंकि इसी के जरिये वे हल्दिया बाजार पहुँच कर वहाँ अपना माल बेचते हैं। यह नौका सेवा हल्दिया नगरपालिका चलाती है।
गाँव के अन्दर, घर पास-पास नहीं होते और चूँकि वैन-रिक्शा कच्ची सड़कों पर चलने के लायक नहीं होते, इसलिए लोगों को मीलों की दूरी पैदल तय करनी पड़ती है।
शिक्षा
इस क्षेत्र में केवल एक कॉलेज है - नन्दीग्राम कॉलेज जो विद्यासागर विश्वविद्यालय से सम्बद्ध है। इसके अलावा, यहाँ कई स्कूल हैं, जैसे - नन्दीग्राम बीएमटी (BMT) शिक्षा निकेतन, नन्दीग्राम गर्ल्स हाई स्कूल, असद्तला बानामली शिक्षा निकेतन, रायपारा गर्ल्स हाई स्कूल, खोदम बारी हायर सेकेण्डरी स्कूल, हंसचारा हाई स्कूल और मर्दापुर शिक्षा निकेतन।
डेविड वॉर्नर (क्रिकेटर)
डेविड एंड्रयू वार्नर (जन्म: 23 अक्टूबर  1986) एक ऑस्ट्रेलियाई क्रिकेटर हैं। तेज़ी से रन बनाने वाले बाएं हाथ के सलामी बल्लेबाज वार्नर,क्रिकेट इतिहास सालों  ऐसे पहले क्रिकेटर हैं जिन्होंने ब्रिसबेन में शतक बनाया उससे पहले सर डाॅन ब्रेडमैन ने अपने आखिरी मैच में 80 रन बनाए थे। वाॅर्नर न्यू साउथ वेल्स, डरहम, हैदराबाद और सिडनी सिक्सर्स के लिए खेलते हैं।
प्रारंभिक जीवन
डेविड एंड्रयू वार्नर पेडिंगटन, पूर्वी सिडनी, न्यू साउथ वेल्स में एक उपनगर में पैदा हुए थे। 13 साल की उम्र में उनके कोच ने उन्हें दाएं हाथ से बल्लेबाजी करने की सलाह दी। हालांकि एक सीज़न के बाद ही वह वापस बाएं हाथ से बल्लेबाजी करने लगे और सिडनी कोस्टल क्रिकेट क्लब के लिए खेलते हुए उन्होंने अंडर-16 में रनों का रिकॉर्ड तोड़ दिया।
विवाद
12 जून 2013 को, जो रूट पर हमले के बाद न्यूजीलैंड के खिलाफ 2013 आईसीसी चैंपियंस ट्रॉफी मैच में ऑस्ट्रेलिया के दूसरे मैच से वार्नर को हटा दिया गया था। यह घटना शनिवार को एजबेस्टन में इंग्लैंड से मिली हार के कुछ घंटे बाद हुई थी। खेल पत्रकार पैट मर्फी के मुताबिक, यह घटना ब्रिटेन के बर्मिंघम के मध्य, वॉकअबाउट बार में देर रात 2 बजे हुई। 13 जून 2013 को, क्रिकेट ऑस्ट्रेलिया ने घोषणा की कि वार्नर पर £7,000 (AU $11,500) का जुर्माना लगाया जाएगा और वह 10 जुलाई 2013 को पहले एशेज टेस्ट तक अपने देश के लिए नहीं खेलेंगे।
वार्नर ने जल्द ही एक और विवाद को अपनी तरफ आकर्षित किया। 27 जुलाई 2013 को, प्रिटोरिया में दक्षिण अफ्रीका ए के खिलाफ ऑस्ट्रेलिया ए के लिए खेलते समय वह दक्षिण अफ्रीका ए के विकेट-कीपर थामी सोलेकिले के साथ मैदान पर विवाद में शामिल थे। इसे अंपायरों के लिए दो बार कदम उठाने के लिए काफी गंभीर माना गया; हालाँकि, कोई औपचारिक शिकायत नहीं की गई थी और वार्नर ने दिन में बाद में इसे "दोस्ताना भोज" बताते हुए ट्वीट किया। इसके बावजूद, लेखकों ने इंग्लैंड के खिलाफ तीसरे एशेज टेस्ट के लिए ऑस्ट्रेलिया टीम में उनकी वापसी पर सवाल उठाया, जो इस मैच की पहली पारी में 193 रन बनाने के बाद संभव लग रहा था। अंततः उन्हें वापस बुला लिया गया।
2015 में, न्यूजीलैंड के पूर्व कप्तान मार्टिन क्रो ने वार्नर के "सुस्त" ऑन-फील्ड व्यवहार को रोकने के लिए अंतरराष्ट्रीय क्रिकेट में एक पीले-कार्ड और लाल-कार्ड प्रणाली को पेश करने का आह्वान किया, जिसमें कहा गया कि वार्नर "सबसे किशोर क्रिकेटर है जिसे मैंने देखा है।"
4 मार्च 2018 को, डरबन में पहले टेस्ट में चाय के दौरान, वार्नर दक्षिण अफ्रीका के विकेटकीपर क्विंटन डी कॉक के साथ विवाद में शामिल थे। डी कॉक ने कथित तौर पर वार्नर की पत्नी कैंडिस के बारे में एक अभद्र टिप्पणी की थी। वार्नर ने डी कॉक पर पलटवार किया और टीम के साथी उस्मान ख्वाजा और स्टीव स्मिथ ने उन्हें रोका। वार्नर पर स्तर 2 के अपराध का आरोप लगाया गया था जो अंतर्राष्ट्रीय क्रिकेट परिषद द्वारा खेल को बदनाम करने के लिए लाया गया था और उन्हें तीन अवगुण अंक दिए गए थे और उन पर मैच फीस का 75% जुर्माना लगाया गया था।
मार्च 2018 में, दक्षिण अफ्रीका के खिलाफ अपनी टेस्ट श्रृंखला के तीसरे मैच में ऑस्ट्रेलियाई टीम द्वारा गेंद से छेड़छाड़ की प्रारंभिक जांच के बाद, वार्नर को निलंबित कर दिया गया था, और उन पर खेल को बदनाम करने का आरोप लगाया गया था। 28 मार्च 2018 को बोर्ड की बैठक के बाद, क्रिकेट ऑस्ट्रेलिया ने वार्नर को ऑस्ट्रेलिया में सभी अंतरराष्ट्रीय और घरेलू क्रिकेट से एक साल के लिए प्रतिबंधित कर दिया, और किसी भी नेतृत्व की स्थिति से स्थायी रूप से प्रतिबंधित कर दिया।
टेस्ट क्रिकेट में सहवाग से प्रेरणा
२०१९ नवंबर-दिसंबर में पाकिस्तान के खिलाफ खेले गए डे-नाइट टेस्ट मैट में सर डॉन ब्रैडमैन के सर्वश्रेष्ठ निजी स्कोर को पीछे छोड़ने के बाद वॉर्नर ने अपनी इस पारी की प्रेरणा वीरेंद्र सहवाग को बताया। वॉर्नर ने अपनी इस पारी के बाद खुलासा किया कि आईपीएल में जब वह वीरेंद्र सहवाग से मिले तो टेस्ट क्रिकेट के प्रति सहवाग ने ही उनका माइंडसेट चेंज किया था। इस ऑस्ट्रेलियाई बल्लेबाज ने बताया कि वह कभी अपने टेस्ट करियर को लेकर संशय में थे लेकिन सहवाग की सलाह के बाद वॉर्नर ने उस पर अमल किया।
इस टेस्ट में नाबाद 335 रन की पारी खेलने वाले वॉर्नर ने संवाददाताओं को बताया, 'आईपीएल के दौरान दिल्ली के लिए खेलते हुए जब मैं वीरेंद्र सहवाग से मिला था। तब हम एक दिन बैठकर आराम से बात कर रहे थे। इस दौरान उन्होंने मुझे कहा कि मैं टी20 खिलाड़ी की तुलना में बेहतर टेस्ट खिलाड़ी बनूंगा। मैंने उन्हें कहा कि आप कैसी बातें कर रहे हो? मैंने काफी प्रथम श्रेणी मैच भी नहीं खेले हैं।'
इसके बाद पूर्व भारतीय सलामी बल्लेबाज सहवाग ने वॉर्नर की बैटिंग शैली का विश्लेषण कर वॉर्नर को समझाया कि आखिर वह क्यों ऐसा सोच रहे हैं। सहवाग ने वॉर्नर से कहा था, 'टेस्ट क्रिकेट में टीमें स्लिप और गली में फील्डर खड़ा करती हैं। कवर में जगह खाली होती है, मिडविकेट होता है। मिड ऑफ और मिड ऑन होते हैं। ऐसे में आप तेज शुरुआत कर सकते हो और पूरा दिन खेल सकते हो।'
वॉर्नर ने कहा, 'सहवाग की इस सलाह के बाद यह बात हमेशा मेरे दिमाग में रही। जब हम बातें कर रहे थे तो ये चीजें काफी आसान लग रही थीं।' इसके अलावा वॉर्नर ने यह भी कहा कि अगर मौजूदा दौर का कोई बल्लेबाज टेस्ट क्रिकेट में ब्रायन लारा का (400 रन का) सर्वाधिक रन वाला रिकॉर्ड तोड़ सकता है तो वह भारतीय बल्लेबाज रोहित शर्मा हो सकते हैं। टेस्ट क्रिकेट में 335 रन बनाने वाले वॉर्नर का यह पहला तिहरा शतक है।
घोरपिठीया गाँव, सहकुंड (भागलपुर)
घोरपिठीया सहकुंड, भागलपुर, बिहार स्थित एक गाँव है।
न्यूज़ीलैंड क्रिकेट टीम का पाकिस्तान दौरा 1969-70
न्यूजीलैंड ने इंग्लैंड और भारत में तीन टेस्ट अभियान समाप्त किए थे।
लगभग 40 वर्षों के बाद न्यूजीलैंड द्वारा यह लगातार पहली श्रृंखला जीत थी और 30 लगातार विजेता श्रृंखला थी।
बरपाली
बरपाली (Barpali) भारत के ओड़िशा राज्य के बरगढ़ ज़िले में स्थित एक नगर है। यहाँ से राष्ट्रीय राजमार्ग १२६ का एक अन्त यहाँ स्थित है।
कोन्धा धरमजयगढ मण्डल
कोन्धा धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सदिश नियंत्रण (मोटर)
सदिश नियंत्रण, चर-आवृत्ति ड्राइव (वीएफडी) के नियंत्रण की एक विधि है। इसका उपयोग करके तीन फेजी प्रत्यवर्ती मोटरों के बलाघूर्ण (टॉर्क) और चुम्बकीय फ्लक्स का स्वतंत्र रूप से नियंत्रण किया जाता है। इसे क्षेत्र-उन्मुख नियंत्रण (फील्ड-ओरिएंटेड कंट्रोल / FOC) भी कहा जाता है क्योंकि यह 'क्षेत्र' (चुम्बकीय फ्लक्स) की गणना और उसके नियंत्रण पर आधरित है।
इस सिद्धान्त का विकास १९६० और १९७० के दशक में सीमेन्स कम्पनी के इंजीनियरों (K. Hasse तथा F. Blaschke ) ने किया थ। यह भी कहा जा सकता है कि मोटर-नियंत्रण की यह विधि एसी मोटर को एक डीसी मोटर के रूप में मॉडल करने और उसी तरह से उसे नियंत्रित करने की एक विधि है। अर्थात एसी मोटर के चुम्बकन को और उत्पादित बलाघूर्ण को स्वतंत्र रूप से नियंत्रित करना किया जाता है, जैसे डीसी मोटर के मामले में किया जाता है।
बलिया लखमिनियां गाँव, बलिया (बेगूसराय)
बलिया लखमिनियां बलिया, बेगूसराय, बिहार स्थित एक गाँव है।
सलीमा टेटे
सलीमा टेटे मैदानी हाकी की खिलाड़ी है। इनका जन्म झारखण्ड में २७ दिसम्बर २००१ को हुआ था। यह सिमडेगा जिले की रहने वाली है।
प्रारम्भिक जीवन
सलीमा टेटे का जन्म झारखण्ड के एक बेहद गरीब परिवार में ७ दिसम्बर २००१ को हुआ था। इनके पिता का नाम सुलक्षण टेटे तथा माता सुभानीटेटे है।
कैरियर
सलीमा टेटे उड़ीसा की तरफ से खेलती है। यह जूनयर हाकी की कप्तान भी रह चुकी है इनका चयन टोकियो ओलम्पिक के लिये हुआ है। प्रोफाइल
ग्वाराऊ, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है। सम्बंधित जनगणना कोड: राज्य कोड :09 जिला कोड :135 तहसील कोड : 00720
दमादम मस्त क़लन्दर
दमादम मस्त क़लन्दर भारतीय उपमहाद्वीप का एक अत्यंत लोकप्रिय सुफ़िआना गीत है जो सिन्ध प्रांत के महान संत झूले लाल क़लन्दर को सम्बोधित कर के उनके सामने एक माँ की फ़रियाद रखता है। यह गाना मिश्रित पंजाबी और सिन्धी भाषाओँ में है लेकिन यह पूरे उपमहाद्वीप में ख्याति प्राप्त कर चुका है। इसे बहुत से जाने-माने गायकों ने गाया है, जैसे के नुसरत फतह अली खान, रूना लैला और रेश्मा. वडाली भाई, हंसराज हंस, शाजिया खुश्क आदि 'दमादम मस्त क़लन्दर' का अर्थ है 'हर सांस (दम) में मस्ती रखने वाला फ़क़ीर (क़लन्दर)।'
चुने हुए छंद
यह इस गाने के चुने हुए छंद हैं। पूर्ण गाने में और भी छंद आते हैं। झूले लाल के साथ-साथ इसमें एक और सूफ़ी संत शाहबाज़ क़लन्दर का भी ज़िक्र है। झूले लाल साईं हमेशा लाल चोग़े पहनते थे इसलिए उन्हें 'लाल' या 'लालन' नाम से पुकारा जाता है। गाने का हर छंद 'दमादम मस्त क़लन्दर, अली दम-दम दे अन्दर' पर ख़त्म होता है जिसका मतलब है 'दम-दम में मस्ती रखने वाला क़लन्दर (फ़क़ीर), जो हर सांस में रब (अली) को रखता है।'
इनमें से एक छंद में झूले लाल की बढ़ाई की गयी है और दूसरे में कहा गया है के एक दुखियारी औरत उनके मज़ार पर हाज़री देने आई है और उनके लिए दिया जला रही है। फिर संत की ख्याति और उनके रोज़े का वर्णन किया गया है और कहा गया है के ये बच्चे मांगने वालों को बच्चे देते हैं। पूरे गाने में ऐसे और भी काफ़ी छंद आते हैं। जिन मशहूर गायकों नें इसे गया है वह कुछ छंद चुन कर सीमित गाना ही गाते हैं।
मिर्ची बड़ा
मिर्ची बड़ा एक मसालेदार भारतीय स्नैक है जिसमें हरी मिर्ची में आलू के साथ विभिन्न मसालों की स्टफिंग की जाती है और इसे बेसन के घोल में लपेट कर तेल में तल कर तैयार किया जाता है |
सन्दर्भ
मिर्ची बड़ा जोधपुर का प्रसिद व्यंजन हे
संस्कृत आयोग
प्रथम संस्कृत आयोग
भारत सरकार ने प्रथम संस्कृत आयोग की 1956 में संस्कृत आयोग की स्थापना की थी। प्रोफेसर सुनीति कुमार चटर्जी को इसका अध्यक्ष नियुक्त किया गया। इस पद पर रहते हुए उन्होंने एक रिपोर्ट तैयार की जो साहित्य तथा कला कृति है। संस्कृत आयोग ने संस्कृत के विविध आयामों पर विस्तृत प्रकाश डाला।
द्वितीय संस्कृत आयोग
द्वितीय संस्कृत आयोग का गठन 58 साल बाद २०१४ में किया गया और इसे यूपीए-2 सरकार ने लोकसभा चुनाव के कुछ पहले ही गठित किया था। इसके अध्यक्ष पद्मभूषण सत्यव्रत शास्त्री थे। संस्कृत भाषा के सभी स्वरूपों की मौजूदा स्थिति का मूल्यांकन करने और पारम्परिक संस्कृत ज्ञान को आधुनिक शिक्षा प्रणाली से जोड़ने के लिये दूसरे संस्कृत आयोग का गठन किया गया था।
प्राचीन भारत में वैज्ञानिक उपलब्धियों को रेखांकित करते हुए आयोग ने भाषा के उन्नयन के लिए कई सिफारिशें की हैं। आयोग ने अपनी 460 पृष्ठों की अंतिम रिपोर्ट मानव संसाधन विकास मंत्रालय को सौंप दी है।
प्रमुख संस्तुतियाँ
जैसा कि इस आयोग ने सिफारिश की है कि कक्षा 6 से 10 तक संस्कृत की पढ़ाई को अनिवार्य विषय बनाया जाए, लेकिन इस पर केन्द्र सरकार कह चुकी है स्कूलों में 10वीं कक्षा तक संस्कृत भाषा को अनिवार्य विषय बनाने का कोई प्रस्ताव नहीं है।
केन्द्र सरकार नई दिल्ली के राष्ट्रीय संस्कृत संस्थान, तिरुपति के राष्ट्रीय संस्कृत विद्यापीठ, नई दिल्ली के लाल बहादुर शास्त्री राष्ट्रीय संस्कृत विद्यापीठ और उज्जैन के महर्षि संदिपनी राष्ट्रीय वेद विद्या प्रतिष्ठान जैसे विश्वविद्यालयों के माध्यम से संस्कृत भाषा, साहित्य और दुर्लभ शास्त्रों के परिरक्षण, प्रसार, संरक्षण और विकास के सभी उपाय कर रही है। राष्ट्रीय संस्कृत संस्थान के तहत 21 आदर्श संस्कृत महाविद्यालय, चार आदर्श शोध संस्थान, 11 परिसर और महर्षि सांदिपनी राष्ट्रीय वेद विद्या प्रतिष्ठान के अधीन 73 वैदिक पाठशालाएं हैं जिन्हें वित्तीय सहायता दी जाती है।
इसके अलावा संस्कृत के प्रख्यात विद्वानों के सम्मान के लिये सम्मान प्रमाण-पत्र और संस्कृत के युवा विद्वानों के सम्मान के लिये महर्षि वादरायण व्यास सम्मान की योजना चल रही है। इस योजना के तहत अप्रवासी भारतीय या विदेशी नागरिक के लिये एक अंतरराष्ट्रीय पुरस्कार भी समाविष्ट किया गया है।
ज्ञानमीमांसा
ज्ञानमीमांसा, (अंग्रेजी - Epistemology, प्राचीन यूनानी ἐπιστήμη ( एपिस्तेमि ) 'ज्ञान ', और -λογία से व्युत्पन्न  ) या ज्ञान का सिद्धांत, दर्शनशास्त्र कि एक प्रमुख शाखा है, जो ज्ञान का युक्तिबद्ध अध्ययन करती है। ज्ञानमीमांसा, ज्ञान के स्वभाव, उद्भव, और परिधि के विश्लेषण के साथ-साथ, विश्वास की तार्किकता, ज्ञान के वैध स्रोंतों, तथा उनके औचित्यकरण से संपृक्त हैं। ज्ञानमीमांसा का ध्येय सत्य के स्वरूप को समझकर सत्यता और असत्यता के भेद को स्पष्ट करना है।
ज्ञानमीमांसा के विवाद, इन चार मुख्य क्षेत्रों में एकत्र हैं।
मूलतः,ज्ञानमीमांसा इन सवालों का उत्तर देने का प्रयत्न करता है  जैसे कि
आधुनिक काल के आरम्भिक दिनों में अनुभववादियों (empericists) और तर्कबुद्धिवादियों (rationalists) के बीच के विवाद ने ज्ञानमीमांसा को दर्शनशास्त्र का एक मुख्य विषय बना दिया। जॉन लॉक, डेविड ह्यूम और जॉर्ज बर्कली प्रमुख अनुभववादी दार्शनिक थे, रेने देकार्त, स्पिनोज़ा और गाटफ्रीड लाइबनीज़ प्रमुख तर्कबुद्धिवादी थे।
आधुनिक काल में देकार्त (1596-1650 ई) को ध्यान आया कि प्रयत्न की असफलता का कारण यह है कि दार्शनिक कुछ अग्रिम कल्पनाओं को लेकर चलते रहे हैं। दर्शनशास्त्र को गणित की निश्चितता तभी प्राप्त हो सकती है, जब यह किसी धारणा को, जो स्वतःसिद्ध नहीं, प्रमाणित किए बिना न मानें। उसने व्यापक सन्देह से आरम्भ किया। उसकी अपनी चेतना उसे ऐसी वस्तु दिखाई दी, जिसके अस्तित्व में संदेह ही नहीं हो सकता : संदेह तो अपने आप चेतना का एक आकार या स्वरूप है। इस नींव पर उसने, अपने विचार में, परमात्मा और सृष्टि के अस्तित्व को सिद्ध किया। देकार्त की विवेचन-विधि नई थी, परन्तु पूर्वजों की तरह उसका अनुराग भी तत्वज्ञान में ही था।
जॉन लॉक (1632-1704 ई) ने अपने लिये नया मार्ग चुना। सदियों से सत्य के विषय में विवाद होता रहा है। पहले तो यह जानना आवश्यक है कि हमारे ज्ञान की पहुँच कहाँ तक है। इसी से ये प्रश्न भी जुड़े थे कि ज्ञान क्या है और कैसे प्राप्त होता है। यूरोप महाद्वीप के दार्शनिकों ने दर्शन को गणित का प्रतिरूप देना चाहा था, लॉक ने अपना ध्यान मनोविज्ञान की ओर फेरा और "मानव बुद्धि पर निबंध" की रचना की। यह युगान्तकारी पुस्तक सिद्ध हुई। इसे अनुभववाद (Empiricism) का मूलाधार समझा जाता है। जार्ज बर्कली (1684-1753) ने लॉक की आलोचना में "मानवज्ञान के नियम" लिखकर अनुभववाद को आगे बढ़ाया और डेविड ह्यूम (1711-1776 ईदृ) ने "मानव प्रकृति" में इसे चरम सीमा तक पहुँचा दिया। ह्यूम के विचारों का विशेष महत्व यह है कि उन्होंने कांट (1724-1804 ई) के "आलोचनवाद" के लिये मार्ग खोल दिया। कांट ने ज्ञानमीमांसा को दर्शनशास्त्र का केंद्रीय प्रश्न बना दिया।
किन्तु पश्चिम में ज्ञानमीमांसा को उचित पद प्रप्त करने में बड़ी देर लगी। भारत में कभी इसकी उपेक्षा हुई ही नहीं। गौतम के न्यायसूत्रों में पहले सूत्र में ही 16 विचारविषयों का वर्णन हुआ है, जिसके यथार्थ ज्ञान से निःश्रेयस की प्राप्ति होती है। इनमें प्रथम दो विषय "प्रमाण" और "प्रमेय" हैं। ये दोनों ज्ञानमीमांसा और ज्ञेय तत्व ही हैं। यह उल्लेखनीय है कि इन दोनों में भी प्रथम स्थान "प्रमाण" को दिया गया है।
ज्ञानमीमांसा में प्रमुख प्रश्न
ज्ञान, ज्ञाता और ज्ञेय का सम्बन्ध है। देकार्त ने अपने अनुभव के विश्लेषण से आरम्भ किया, परन्तु मनुष्य सामाजिक प्राणी है, उसका अनुभव शून्य में नहीं विकसित होता। दर्शनशास्त्र का इतिहास वादविवाद की कथा है। प्लेटो ने अपना मत संवादों में व्यक्त किया। संवाद में एक से अधिक चेतनाओं का अस्तित्व स्वीकार किया जाता है। ज्ञानमीमांसा में विवेचन का विषय वैयक्तिक चेतना नहीं, अपितु सामाजिक चेतना बन जाती है। ज्ञान का अपना अस्तित्व तो असंदिग्ध है परन्तु इसमें निम्नलिखित स्वीकृतियाँ भी निहित होती हैं-
प्रत्येक धारणा सत्य होने का दावा करती है। परन्तु मीमांसा इस दावे को उचित जाँच के बिना स्वीकार नहीं कर सकता। हम अभी इन धारणाओं की परीक्षा करेंगे, परन्तु पहले ज्ञान के स्वरूप पर कुछ कहना आवश्यक है।
ज्ञानमीमांसा में प्रमुख प्रश्न ये हैं-
ज्ञान का स्वरूप : सम्मति, विश्वास और ज्ञान जब हम किसी धारणा को सुनते हैं या उसका चिंतन करते हैं तो उस सबंध में हमारी वृत्ति इस प्रकार की होती है -
स्वीकृति के कई स्तर होते हैं। अधम स्तर पर सामयिक स्वीकृति है, इसे सम्मति कहते हैं। यह स्वीकृति प्रमाणित नहीं होती, इसे त्यागना पड़े तो हमें कोई विरक्ति नहीं होती। सम्मति के साथ तेज और सजीवता प्रबल होती है। धार्मिक विश्वासों पर जमें रहने के लिये मनुष्य हर प्रकार का कष्ट सहन कर लेता है। विश्वास और सम्मति दोनों वैयक्तिक कृतियाँ हैं, ज्ञान में यह परिसीमन नहीं होता। मैं यह नहीं कहता कि मेरी संमति में दो और दो चार होते हैं, न यह कहता हूँ कि मेरे विश्वास के अनुसार, यदि क और ख दोनों ग के बराबर हैं तो एक दूसरे के भी बराबर हैं। ये तो ऐसे तथ्य हैं, जिन्हें प्रत्येक बुद्धिवंत प्राणी को अवश्य मानना होता है संमतियो में भेद होता है ज्ञान सबके लिये एक है। ज्ञान में संमति की आत्मपरकता का स्थान वस्तुपरकता ले लेती है।
अनुभववाद (empiricism) के अनुसार, ज्ञानसामग्री के दो ही भाग हैं -- प्रभाव और उनके बिंब। द्रव्य के लिये इनमें कोई ज्ञान नहीं। ह्यूम ने कहा कि जिस तरह भौतिक पदार्थ गुणसमूह के अतिरिक्त कुछ नहीं, उसी तरह अनुभवी अनुभवों के समूह के अतिरिक्त कुछ नहीं। इन दोनों समूहों में एक भेद है -- कुल के सभी गुण एक साथ विद्यमान होते हैं, चेतन की चेतनावस्थाएँ एक दूसरे के बाद प्रकट होती हैं। चेतना श्रेणी या पंक्ति है और किसी पंक्ति को अपने आप पंक्ति होने का बोध नहीं हो सकता। हृदय की व्याख्या में स्मरण शक्ति के लिये कोई स्थान नहीं; जैसे विलियम जेम्स ने कहा, अनुभववाद को स्मृति माँगनी पड़ती है। ह्यूम को ज्ञाता ज्ञानसामग्री में नहीं मिला; वह वहाँ मिल ही नहीं सकता था। अनुभववाद के लिये प्रश्न था -- अनुभव क्या बताता है? पीछे कांट ने पूछा -- अनुभव बनता कैसे है? अनुभव अनुभवी की क्रिया के बिना बन ही नहीं सकता।
मनुष्य सामाजिक प्राणी है; हमारा सारा जीवन और मनुष्यों के साथ व्यतीत होता है। पुरुषबहुत्व व्यापक स्वीकृति है। मीमांसा के लिये प्रश्न यह है कि इस स्वीकृति की स्थिति दृढ़ विश्वास की स्थिति है या ज्ञान की? इस विषय में स्वप्न संदेह का कारण है। स्वप्न में मैं देखता सुनता प्रतीत होता हूँ; अन्य मनुष्यों के साथ संसर्ग भी होता प्रतीत होता है। क्या जागरण और स्वप्न का भी स्वप्न की प्रतीति तो नहीं? अहंवाद के अनुसार सारी सत्ता भारी कल्पना ही है। हमारा सामाजिक जीवन अहंवाद का खंडन है, परंतु प्रश्न तो सामाजिक जीवन के संबंध में ही है -- क्या यह जीवन विश्वास मात्र ही तो नहीं? अहंवाद के विरुद्ध कोई ऐसा प्रमाण नहीं जिसे अखंडनीय कह सकें। जब हम ऐसे संदेह से ग्रस्त होते हैं तो, जैसा ह्यूम ने कहा है, थोड़े समय के बाद हम अपने आपको थका पाते हैं और हमारा ध्यान विवश होकर दुनिया की ओर फिरता है, जिसमें भौतिक पदार्थ भी हैं और चेतन प्राणी भी। जब बुद्धि काम नहीं करती, प्रकृति हमारी सहायता करती है।
सांख्य दर्शन के अनुसार प्रत्यक्ष के दो प्रमुख चिह्न हैं -
(1) प्रत्यक्ष इंद्रिय और विषय के संपर्क का परिणाम होता है।
इसका अर्थ यह है कि प्रत्यक्ष ज्ञान कल्पनामात्र नहीं होता और इसमें किसी प्रकार की भ्रांति नहीं होती। यह तो स्पष्ट ही है कि हमारे पास प्रत्यक्ष से अधिक विश्वस्त ज्ञान नहीं, परंतु प्रश्न यह है कि विषयी और विषय में सीधा संपर्क हो भी सकता है या नहीं। यदि ऐसा संपर्क होता है, तो भ्रांति कैसे प्रविष्ट हो जाती है? विषयी और विषय में कुछ अंतर होता है। इस अंतर की दशा हमारे बोध को प्रभावित करती है। जंगल के वृक्ष दूर से हरेनहीं दीखते, क्योंकि उनके रंग के साथ बीच में पड़नेवाली वायु का रंग भी मिल जाता है। फिर, हमारी इंद्रिय की अवस्था भी एक सी नहीं रहती, कान का रोगी पदार्थों को पीला देखता है। कुछ विचारक कहते हैं कि हम बाह्य पदार्थों को नहीं देखते, उनके चित्रों को देखते हैं, इन चित्रों के विषय में निश्चयपूर्वक नहीं कह सकते कि ये बाह्य पदार्थों के अनुरूप हैं; यहाँ भ्रांति की संभावना सदा बनी रहती है। वास्तववाद के दो रूप हैं -- साक्षातात्मक वास्तववाद और प्रतिबिंबात्मक वास्तववाद। पहले रूप में भ्रांति का अस्तित्व समस्या बन जाता है, दूसरे रूप में सत्य ज्ञान का समाधान नहीं होता।
विज्ञानवाद अंदर और बाहर के भेद को समाप्त कर देता है। जान लॉक के विचारों में ही इसका बीज विद्यमान था। उसने कहा कि द्रव्य का प्रत्यय अस्पष्ट है। उसने यह भी कहा कि भौतिक पदार्थों के प्रधान गुण तो उनमें विद्यमान होते हैं, परंतु अप्रधान गुण वे परिणाम हैं जो प्रधान गुणों के आघात से हमारे मन में व्यक्त होते हैं। बर्कले ने कहा कि जो युक्तियाँ अप्रधान गुणों के वस्तुगत अस्तित्व के विरुद्ध दी जाती हैं, वही प्रधान गुणों के विरुद्ध दी जाती है। बाहर कुछ है ही नहीं, उसके बोध के स्पष्ट या अस्पष्ट होने का प्रश्न प्रत्यय बन गया है। इंद्रियदत्त (रूप, रस, गंध आदि) बाह्य पदार्थों के गुण नहीं, न ही ये मानसिक अवस्थाएँ हैं। ये ज्ञाता से भिन्न, उसके बाहर हैं और उनका स्वतंत्र अस्तित्व है। रस्सला के अनुसार, "इंद्रियग्राह्यों" के समूह विद्यमान हैं, इनके कुछ अंश गृहीत हो जाते हैं। हमारा परिबोध सत्य ज्ञान है, परंतु आंशिक ज्ञान।
ज्ञान की सीमाएँ
कांट ने अपनी विख्यात पुस्तक "शुद्ध बुद्धि की समालोचना" को इन शब्दों के साथ आरंभ किया --